**ANUNCI**

El Ple de l’Ajuntament de Cabrils, en la sessió ordinària de data 24 de gener de 2017, va adoptar l’acord d’aprovar inicialment la modificació del reglament del servei públic del complex esportiu municipal i sotmetre-la a informació pública per un període de trenta dies.

En compliment del tràmit d’informació pública, els acords esmentats i el text del reglament es poden consultar a les oficines municipals tots els dies feiners, entre les 9:00 i les 14 hores, durant el termini de trenta dies hàbils a comptar des de la data de publicació del darrer anunci. Aquest mateix anunci es publicarà al Portal de la Transparència de l’ajuntament, s’exposarà al tauler d’edictes de la corporació i se’n farà difusió mitjançant anunci al diari El Punt, als efectes de presentació de suggeriments.

Les reclamacions i al·legacions es poden presentar davant l’Ajuntament durant el mateix termini d’informació pública, per qualsevol dels mitjans que permet la Llei 39/2015, d’1 d’octubre, del procediment administratiu comú de les administracions públiques.

Si no s’hi presenta cap reclamació ni al·legació, el reglament esdevindrà aprovat definitivament sense cap tràmit ulterior, llevat de la seva publicació, tal com disposen l’article 178.1.b del Decret Legislatiu 2/2003, de 28 d’abril, pel qual s’aprova el Text refós de la llei municipal i de règim local de Catalunya, i 70.2 de la Llei 7/1985, de 2 d’abril, reguladora de les bases del règim local, en concordança amb l’article 66 del Decret 179/1995, de 13 de juny, pel qual s’aprova el Reglament d’obres, activitats i serveis de les entitats locals.

Cabrils, 31 de gener de 2017

L’alcaldessa, Avelina Morales Serra